text: Syge, gamle træer fældes i Sønderborg
  09 marts 2015 kl. 21.46
  En stor blodbøg, to kastanjetræer og et blåt cedertræ har smagt motorsaven i Kongevejsparken i Sønderborg. Cedertræet var stormskadet ? og de tre andre kæmper ramt af sygdom og dødsdømte.
  Træerne fældes for at undgå, at de pludselig knækker, f.eks. i en storm, og forårsager skader på mennesker eller materiel.
  Arbejdet ventes afsluttet i løbet af i onsdag. Mens det står på, er parken spærret.
  I stedet for de fældede træer plantes et nyt cedertræ og et mammuttræ. Mammuttræet er et nåletræ, som stammer fra Californien, hvor det kan blive op til 100 meter højt og 3.500 år gammelt. Alene barken kan blive op til en meter tyk! Så stort skal man nu ikke forvente, det bliver i vores klima, men med tiden kan det blive et markant vartegn i parken, skriver kommunen i en pressemeddelelse.
  Tømrerlærlinge fra EUC laver en ny pavillon ? og der laves en grillplads.
  